સુરત: કેન્દ્રમાં મોદી સરકારને બે વર્ષ અને ગુજરાતમાં આનંદીબેન પટેલની સરકારને પણ બે વર્ષ પુર્ણ થતા હોવાને કારણે સમગ્ર રાજયમાં ભાજપના નેતાઓ દ્વારા ગૌરવ વિકાસ યાત્રા કાઠવામાં આવી રહી છે. સુરતના વરાછા વિસ્તારમાં આજે ભાજપ દ્વારા ગૌરવ વિકાસ યાત્રા કાઠવામાં આવી હતી. જ્યાં યાત્રા દરમિયાન કેટલાક પાટીદારોએ મેયર સહિતના નેતાના રથ પર ઇંડા ફેકી વિરોધ કર્યો હતો. તેમજ કેટલીક સોસાયટીની બહાર મહિલાઓએ થાળી વેલણ વગાડી ને વિરોધ નોધાવ્યો હતો.